****

САЙПНАЗАРОВ Илхамжан Абдирашитович,

№41 Жамбыл атындағы жалпы білім беретін мектебінің дене шынықтыру пәні мұғалімі.

Түркістан облысы, Сайрам ауданы

**ТОҒЫЗҚҰМАЛАҚ НЕГІЗІНДЕ ҰЛТТЫҚ ОЙЫНДАРДЫҢ ЕРЕКШЕ БІЛІМ БЕРУ ҚАЖЕТТІЛІГІ БАР БАЛАЛАРҒА ДЕНЕ ТӘРБИЕСІНІҢ ҚҰРАЛЫ РЕТІНДЕ**

Ерекше қажеттілігі бар балаларға қазіргі кезде спортта шектеу жоқ екені баршаға аян.Бұл балаларда спорттан өз үлестерін алуға барынша ұмтылуда.Қазақстан Республикасының Білім беру туралы заңында: «Ерекше қажеттілігі бар балаларға әлеуметтік-медициналық педагогикалық түзету арқылы қолдау туралы» жолдауында басты назарда екені айтылды.

Ерекше қажеттілігі бар балалардың өсуі – әлемдік тенденция.Жылдан-жылға дамуы жағынан көбеюде.

Ойынның басты мақсаты – жаңа XXI ғасырдың оқыған, білімдар, білікті, өз ұлтының ойынын білетін, дені сау, мықты, қажырлы, табанды, ақылды кемеңгер, ұлтжанды, тоғызқұмалақшы қалдыру.

Қойылған мақсатқа жету үшін келесі міндеттер қойылды:

* ойындағы қозғалыс белсенділігін артыру және жетілдіру, мүмкіндігі шектеулі балалардың зияткерлік қабілеттерін қалыптастыру ,
* тоғызқұмалақ ойыны арқылы дене қасиеттерін дамыту;
* балаларға дербестікке, уақытты босқа өткізбеуге, жеңіске жете білуге, салауатты өмір салтын қалыптастыруға , ойын ережелерін саналы түрде орындау.
* тоғызқұмалақтағы жеңіс пен жеңілісті дұрыс қабылдау.

Зерттеу нәтижелері.Қазіргі кезде тоғызқұмалақ ойынынмүмкіндігі шектеулі жандардар қызыға ойын көрсетуде. Осыған байланысты, қандай ерекшеліктері бар, соған тоқталайық:

* ойлау жүйесін дамыту
* дербестікке үйрету
* жеңілісті дұрыс қабылдауға үйрету
* назарды шоғырландыру
* уақытты тиімді падалану
* жоспарлау және бас тартуды үйрету
* жадыны жақсарту және есте сақтау қабілетін дамыту
* ақпаратпен жұмыс істеу дағдысы
* қол моторикасының дамуы

Жан-жақтылық жоғары бағаланылатын қазіргі кез – нағыз ұлттық құндылықтың қыр-сырын толығырақ ашу арқылы келешек ұрпақтың қызығушылығын оятатын уақыт. Қарқынды даму үстіндегі әлемдік тенденцияға ілесіп өз орнын алу үшін білімге аса назар аударған еліміздің мектептерінде оқушылар ана тілімен қоса орыс, ағылшын тілдерін де меңгеріп жатыр. Ал бұл өз кезегінде халқымыздың әлемдік аренаға шығып, ғылыми зерттеулерді түпнұсқада оқып, білім алмасу арқылы қоғамның әрі мемлекеттің дамуына жол ашады. Бойында ұлттық құндылықтар терең тамыр жайған жастарымыз батыс ғылым-білімін, мәдениетін зерттеп, қазақ халқына, тарихына, құндылықтарына сай өңдеу арқылы қолданады. Сондықтан жастарымыздың бойына ұлттық құндылықтарды сіңіру өте маңызды.

Тәрбие мен білім қатар жүретіні белгілі, ендігі кезекте оқушыларымыздың ой-өрісін кеңейтіп әрі денінің саулығын қамтамасыз ету үшін бастауыш сыныптан бастап физикалық белсенділік пен зияткерлікті арттыру өте маңызды. Ал ойын форматы – жас ұрпаққа арналған таптырмас құрал. Себебі мектеп жасына дейін балалардың негізгі қызығушылығы ойын болатын және де ойынның сан алуан түрлілігі біздің негізге алып отырған екіжақты белсенділікті де қамтиды. Сонымен қатар ойын оқушылардың демалуына, көңіл көтеруіне, жалпы сабақты жеңіл қабылдауына септігін тигізеді әрі балалардың қарым-қатынасын жақсартып, топтық мүддені де көздеуді үйретеді. Барлық ойынның ережесі болатыны себепті оқушылар белгілі бір реттілікті сақтауды, тәртіпті де үйренеді.

Педагогикалық практикада ойынның ұжымдық қозғалмалы, индивидуалды, яғни жеке және спорттық әрекеттерге негізделген түрлері қолданылады және бұл баланың денесі дұрыс жетілуі, шынығуы, бала ағзасының белсенді дамуына әсер етеді. Сонымен қатар баланың зияткерлік дамуына да мән беріледі. Осы тұста қазақ халқының ұлттық ойындарының атқаратын ролі үлкен. Себебі ұлттық ойындарымыз жоғарыда айтылған барлық даму процесстерін қамти отыра баланың жан-жақты жетілуіне орасан үлес қосады. Жалпы ұлттық ойындар адамдардың өмірінде дене шынықтыруды қалыптастырған негізгі факторлардың бірі десек те болады. Себебі білім беру жүйесі толық қалыптасып бірізділікке түспей тұрған бұрынғы заманда көшпенді халқымыз ұлттық ойындар ойнау арқылы денінің саулығы мен ақылының шыңдалуына мән берген. Қазақ халқы қыздарының басынан сипаса, ер балаларының арқасынан қаққан. Ұлттық ойындар осындай әр әрекетін ойланып, астарлы мағына үстеп жасаған дана халқымыздың тәрбие құралы да болған, неге десеңіз, әр ойында үлкен мән- мағына жатыр. Бұл тұста халқымыздың ежелден ұшқыр ойын, даналығын, тереңінен түсініп, әр іс- қимылға назар аударғанын байқай аламыз. Ұлттық ойындар арқылы баланың мінез-құлқы да ұлттық санада қалыптасқан.

Осы тұрғыда ерекше білім беру қажеттілігі бар балалар үшін жаңа көзқарас, жаңа әлем, жаңа дем берген боламыз. Тоғызқұмалақ ойыны арқылы өздерінің ойлау қабілеттерін арттырып, өмірге талпыныстары оянып, өмірге бейімделе бастайды. Қоршаған ортамен бірге дамып, қол моторикасы, ойлау және ми қозғалыстары жан-жақты өсе бастайды.

«**Бейімдік дене тәрбиесінде** спортшыларға әлеуметтік және экономикалық дүниеде жеке қасиеттері мен қабілеттері үшін құрметтелетін азамат ретінде өз орнын табуға көмектесу үшін күш салынады. Оған әдеттен тыс және бейресми ортада өзінің физикалық, әлеуметтік және экономикалық мүмкіндіктерін анағұрлым толық дамытуға мүмкіндік беріледі... Осы жағдайларда ол әлеуметтік топтың мүшесі ретінде, өзінің мүгедектігін саудаламай, бірақ өз қабілетін пайдаланып, өз орнын қалай таба алатынын біледі».

Ақыл кемістігі мен оқу кезіндегі қиындықтар туралы тарауы бар БДШ бойынша оқу құралының бірінші авторы Коннектитут Университетінде сабақ берген Холлис Фэйт (1918–1984) болды. Алайда, Фейт өзінің оқу құралының атауындағы «бейімдік" дене тәрбиесі ұғымын «арнайы» (1966) дегенге ауыстырған, оны БДШ мен арнайы білім арасында тікелей байланыс бар деген сеніміне бола жасады- мыс. Оның бейімдік дене тәрбиесіне берген анықтамасы келесідей айтылады: «Заманауи дене тәрбиесінің бейімдік бағдарламасы мүмкіндігі шектеулі адам қалыпты қоғам тарапынан қабылданып, оған белсенді қатысып, сол қоғамның жақсы бейімделген мүшесі болатындай өз әлеуетін дамыту үшін оған білім алудағы бүкіл мүмкіндіктер берілуі тиіс деген алғышартқа негізделген»

Ұлттық ойын баланы тек тарихымен ғана байланыстырмайды, сонымен қатар ата-бабамыздан мұра болып қалған адамгершілік, ізеттілік, сыйластық, әділеттілік сынды жақсы қасиеттерді бойына сіңіреді, әдет-ғұрпымызды, тілімізді, дінімізді, салт-дәстүрімізді құрметтеуді үйретеді. Жалпы ойындар баланы сергітіп, уақытын қызықты өткізу функциясымен ғана шектелмей, баланың жан- жақты дамып, жетілуіне, дүниені тануына, тұлға болып қалыптасуына да әсер етуі керек. Сондықтан да мектеп программасында ұлттық ойындарды қолданудың пайдасы зор.

Ойынның да түрлері әралуан. Кейбір ғалымдарымыз ұлттық ойынның 100-ге жуық түрі бар екенін айтады. Соның ішінде табиғи заттарды қолдану арқылы ойналатын асық, ақсүйек, жылмаң сияқты ойындар, жануарлар бейнесіне салып ойналатын соқыр теке, түйе-түйе, ақ байпақ, мүліктік бұйымдарды қолданып ойнайтын түйілген шыт, бөрік жасырма, орамал тастау, тақия телпек және де құрал-жабдықсыз ойналатын шымбике, мәлке тотай, жасырынбақ, бұғынай сынды көптеген ойын- дарды атап өтуге болады. Негізінен ұлттық ойындар – мектептегі барлық пәнге практикалық тапсырма- ларға қолдануға болатын ерекше көпфункционалды қосымша. Осы орайда баланы жылдамдыққа, зеректікке, ізденімпаздыққа, ұқыптылық пен тапқырлыққа баулитын бестас, тартыс, соқыртеке, күрес, арқан тартыс, айгөлек, ақшамшық, ақсүйек, асық ойындары, ханталапай, тоғызқұмалақ, теңге ілу сияқты көптеген ойындарды мысалға келтіре аламыз. Оның ішінде баланың ақыл-ойын дамытуға негізделген қазіргі кезде әлемге танылған тоғызқұмалақ ойынын ерекше атап өткен жөн.

Тоғызқұмалақ – қазақ халқының қымбат қазынасы, баға жетпес байлығы, таптырмас мұрасы. Бұл ойын бізге тарихтан сыр шертеді, сонымен қатар қазіргі заманға да сай маңыздылығын жоймаған. Кейбір ғалымдарымыз ойынның төрт мың жылдық тарихы барын айтады. Қаратау қаласына таяу Ақшұқыр деген тас төбенің үстінде тегіс тасқа отаулары мен қазандары қашалып салынған табиғи тоғызқұмалақ тақтасы сөзімізге дәлел бола алады. Тоғызқұмалақ Абай атамыздың да сүйікті ойыны болғананын ұлы ақынның Шығыс Қазақстандағы мұражайында сақталған тоғызқұмалақ тақтасынан біле аламыз. Тоғызқұмалақта халқымыздың тарихы, этнографиясы, ұлттық дүниетанымы көрініс табады.

"Спорттың да өнер ретінде таңдап алар түрі көп. Бір түрі – бұла күштің толысуына әкелсе, екінші – жылдамдыққа, үшіншісі – табандылыққа бастайды. Ал төртінші бір спорт түрі жас адамды ойлылыққа, күрделі бір істің күрмеу жібін тез шешуге дағдыландырады. Мұндай спорт түрлерінің қатарына шахмат, дойбы, тоғызқұмалақ сынды спорт түрлері жатады" – деп ҚР еңбек сіңірген жаттықтырушысы Ә.Ақшораев айтқандай тоғызқұмалақтың жастарға берер орасан зор пайдасы бар. Тоғызқұмалақтың адам миына, ойлауына тікелей әсері бар және де сол себепті халқымыз бұл ойынға үлкен маңыз берген. Тек қана қазақ халқы зияткерлік дамуға осынша ғасыр бұрын мән бермеген, сонымен қатар өзге ұлттар да тоғызқұмалаққа ұқсас зияткерлік ойындар ойнаған. Неге десеңіз, түріктердің мангала, қырғыздардың тогуз коргоол, алтайлықтардың шатра, тіпті африкалықтардың овари деген тоғызқұмалаққа ұқсас үстел ойындары бар.

Тоғызқұмалақтың қазіргі кезде дамып кеткені соншалықты қазір бала бақшаларда да ойналып жатыр және бұл емдік-сауықтыру жүйесіне енгізіліп, дәлелденді. Ерекше білім беру қажеттілігі бар балалар арасында көрі мүшесі зақымдалған және тірек-қимыл аппараты зақымдалған спортшылар арасында ойналып , керемет нәтижелер көрсетіліп жатыр және есту мүшесі зақымдалған спортшылар арасында өтуіне ұсыныс білдіруде. Қазіргі кезде мүмкіндігі шектеулі спортшыларымыз тоғызқұмалақ негізінде сауықтыру және бейімдік дене тәрбиесіне ерекше мән береді. Спортшылардың ұлттық ойынымызды дәріптеп қоймай, дене қасиеттерін дамытып, ойлау жүйесін дамытып, білімді және сау ұрпақ әкелетініне күмәніміз жоқ.

Тоғызқұмалақты «Ойшылдардың ойыны» деп те атайды. Себебі бұл ойын ойналғанда ойыншылар терең ойда болады, әр әрекетін ойланып, жоспармен, аса ұқыптылықпен жасайды. Оның үстіне әр құмалақты ұстаған сайын ойыншының саусақ ұштары жанданып, мидың жақсы жұмыс жасауына әсер етеді. Бұл ойынның адамға берер пайдасының маңыздылығын түсінген еліміздің спортшылары тоғыз құмалақты әлемге таныту үстінде. Осыған дейін бірнеше рет әлем чемпионаты, Азия чемпионаттары, Европа біріншіліктері осыған куә. Әлемнің жан-жағынан зияткерлік ойын сүйерлер, ақыл-ойды дамытудың жанашырлары тоғызқұмалаққа қызығушылық танытып, Қазақстан- нан арнайы оқу жаттығу семинарларын, жиындарын өзелдеріне сұратып жатады. Қазіргі кезде Европаның біраз мемлекетінің тоғызқұмалақтан хабары бар, спортшыларымыз Қытай, Гонконгқа да барып, ұлттық ойынымызды насихаттап келді. Ал Ресей, Монғолия, Қырғызстан, Өзбекстан мемле- кеттерінде тоғызқұмалақтан тұрақты түрде жарыстар ұйымдастырылып келе жатыр. Ендігі кезекте осындай әлемге танылып жатқан ұлттық ойынымызды жасөспірімдеріміздің арасында жоғары деңгейде насихаттауды жалғастыру үшін жас ұрпаққа дене шынықтыру пәні арқылы тоғыз құмалақтың жоғарыда айтылған жан-жақты пайдасын практикалық тұрғыда жүзеге асыру – басты мақсат.